 **Άγιος Στέφανος, 29-11-2022**

**ΕΛΛΗΝΙΚΗ ΔΗΜΟΚΡΑΤΙΑ Αρ. Πρωτ. 37100**

**ΝΟΜΟΣ ΑΤΤΙΚΗΣ**

**ΔΗΜΟΣ ΔΙΟΝΥΣΟΥ**

**Δ/νση Διοικητικών Υπηρεσιών**

**Τμήμα Δημοτικής κατάστασης,**

**Ληξιαρχείου & Αλλοδαπών**

**Μητρώο Αρρένων**

**Πληροφορίες:** Κουζινοπούλου Μαρία

**Τηλ:** 2108004830 (εσωτ. 116)

**Email:** kouzinopoulou@dionysos.gr

 **ΑΝΑΚΟΙΝΩΣΗ - ΠΡΟΣΚΛΗΣΗ**

Σας γνωρίζουμε ότι σύμφωνα με την ισχύουσα σήμερα στρατολογική νομοθεσία, οι στρατεύσιμοι που γεννήθηκαν το έτος **2005** (κλάσεως 2026) υποχρεούνται να καταθέσουν στις αρμόδιες Στρατολογικές Υπηρεσίες Δελτίο Απογραφής κατά το χρονικό διάστημα από

 **02 Ιανουαρίου 2023 μέχρι 31 Μαρτίου 2023.**

**Η συμπλήρωση και η κατάθεση του Δελτίου Απογραφής είναι δυνατόν να πραγματοποιείται είτε ηλεκτρονικά, είτε σε οποιαδήποτε Στρατολογική Υπηρεσία, Κέντρο Εξυπηρέτησης Πολιτών (ΚΕΠ)  για τους διαμένοντες στην Ελλάδα ή σε οποιαδήποτε Ελληνική Προξενική Αρχή για τους διαμένοντες στο εξωτερικό**.

Οι στρατεύσιμοι οφείλουν να έχουν οπωσδήποτε μαζί τους ή να αποστείλουν πρωτότυπα ή ευκρινή φωτοαντίγραφα:

1. **Δελτίου Αστυνομικής ταυτότητας ή Ελληνικού Διαβατηρίου**
2. **Βεβαίωσης απόδοσης Αριθμού Φορολογικού Μητρώου (ΑΦΜ)**
3. **Βεβαίωσης Αριθμού Μητρώου Κοινωνικής Ασφάλισης (ΑΜΚΑ)**
4. **Σχετικής ιατρικής γνωμάτευσης ή βεβαίωσης για όσους έχουν σοβαρό πρόβλημα υγείας.**

Εφόσον οι στρατεύσιμοι κωλύονται για οποιονδήποτε λόγο, η κατάθεση του Δελτίου Απογραφής μπορεί να γίνει μέσω ειδικού πληρεξούσιου (η πληρεξουσιότητα θα πρέπει να αποδεικνύεται εγγράφως).

Οι στρατεύσιμοι, ανεξαρτήτως αν διαμένουν στην Ελλάδα ή στο εξωτερικό οφείλουν να δηλώσουν υποχρεωτικά την διεύθυνση ηλεκτρονικού ταχυδρομείου τους (email) προκειμένου να είναι δυνατή η άμεση ενημέρωσή τους αναφορικά με τις στρατολογικές τους υποχρεώσεις

Η μη κατάθεση του Δελτίου Απογραφής εντός της παραπάνω προθεσμίας συνεπάγεται διοικητικές κυρώσεις (μηνιαία πρόσθετη στρατεύσιμη στρατιωτική υποχρέωση για εκπρόθεσμη κατάθεση ή δίμηνη πρόσθετη στρατεύσιμη στρατιωτική υποχρέωση για μη υποβολή).

**Ο Αντιδήμαρχος Ανάπτυξης Ανθρωπίνων Πόρων και Διοικητικών Υπηρεσιών**

**ΡΑΪΚΟΣ ΔΗΜΗΤΡΙΟΣ**